***Упис деце у први разред основне школе у школској 2024/25. години***

*Упис деце у први разред основне школе у школској 2024-2025. години обавезан је за сву децу која до почетка школске године имају најмање шест ипо, а највише седам ипо година.. Упис ће се вршити од 1.априла до 31.маја 2024.године преко Портала е-Управа (Услуге → Образовање → е-Заказивање термина у ОШ). Електронско заказивање термина, Апликација ће бити доступка од 20. марта 2024.године.*

*У нашу ОШ “Георги Димитров”, Босилеград ул. Иво Лола Рибар бб,, уписују се сва деца која имају пребивалиште на територији општине Босилеград..*

*Деца старости од шест до шест ипо година односно, рођена између 1. марта  и 31. августа 2018. године, а чији родитељи желе да она ПОЂУ РАНИЈЕ У ШКОЛУ, могу да се од 1.4.2024. године пријаве психологу школе на број телефона 017/877-091, ради договора о термину за проверу спремности за полазак у први разред.*

*У школу се може уписати и  ДЕТЕ СТАРИЈЕ ОД СЕДАМ ИПО ГОДИНА. Ако дете старије од седам и по година због болести или других разлога није уписано у први разред, може да се упише у први или одговарајући разред на основу претходне провере знања.*

*Претходну проверу знања обавља тим састављен од наставника разредне наставе, односно предметне наставе, педагога и психолога школе уважавајући стандарде постигнућа и ценећи најбољи интерес ученик*

***ПРИЈАВА ЗА УПИС ДЕЦЕ У ПРВИ РАЗРЕД ПРЕКО ПОРТАЛА е-УПРАВА***

*Упис деце у први разред родитељи / други законски заступници који су грађани Републике Србије врше  електронским путем од 1.4.2024. године преко Портала е-Управа  покретањем услуге е-Заказивање термина за упис и тестирање детета у ОШ.*

*Да би извршили упис потребно је да:*

*-Будете регистрован корисник, односно имате креиран налог на државном порталу за електронску идентификацију****[еИД.гов.рс](http://eid.gov.rs/" \t "_blank)***

*-Покренете услугу на Порталу еУправа (Услуге → Образовање → е-Заказивање термина у ОШ)*

*-Закажете термин тестирања детета у нашој школи. Након ваше е- пријаве за тестирање детета, школа ће по службеној дужности прибавити потребна документа за упис  – извод из матичне књиге рођених, пријава пребивалишта, лекарско уверење о спремности за полазак у први разред као и потврда о похађању програма предшколског васпитања и образовања.*

***Напомена 1****: Термин можете да откажете 24 часа раније. Уколико не откажете термин и не дођете у заказаном термину у школу, систем Вам неће дозволити да наредних 14 дана резервишете нови термин за упис и тестирање детета у основну школу електронским путем. У том случају, родитељи ће морати директно да се обрате школи и закажу нови термин.*

***Напомена 2:****Уколико имате додатна питања и недоумице у вези са заказивањем термина, обратите се Секретару школе сваког радног дана од  10:00 -14:00 часова у школи.*

***ОБАВЕШТЕЊЕ***

***за родитеље будућих првака који територијално не припадају нашој школи:***

*Поштовани родитељи,*

*1. Потребно је да доставите молбу школи за упис свог детета у први разред;*

*2. Молбу предајете административном раднику школе, радним данима у периоду од 10:00 до 14:00 часова. Рок за предају молби је 01.02.2024. године.*

*3. У молби обавезно напишите свој број телефона како бисмо могли да Вас контактирамо.*

*4. Молбе ће бити решаване почетком јуна, тако да ћете о исходу бити обавештени након тога.*